Arsēnijs Pavlovs
Arsēnijs Pavlovs (krievu: Арсений Сергеевич Павлов, dzimis 1983. gada 2. februārī, miris 2016. gada 16. oktobrī), labāk zināms ar iesauku Motorola, bija prokrievisko separātistu bataljona "Sparta" komandieris. Piedalījās pret Ukrainas valdību vērstās militārās darbībās Austrumukrainā, Doneckas tautas republikas pusē. Kļuva plašāk pazīstams pēc kaujām Slovjanskas apkārtnē, kuras tika pārraidītas tiešraidē. Nogalināts ar liftā ievietotu spridzekli.